港元（讀音：gong2 jyun4）（原寫港圓，又叫做港幣或者港紙）係香港嘅法定流通貨幣。1997年7月1號之後，按照香港基本法同中英聯合聲明，香港嘅自治權係包埋自己發行貨幣嘅權力。港元正式嘅ISO 4217簡稱係HKD（Hong Kong Dollar）；標誌係HK$。港幣單位係「圓」（又叫做「緡」或者「蚊」），十分一圓就係「毫」（又叫做「毫子」），十分一毫就係「仙」（初時叫做「仙時」或者「仙屎」，五仙亦有人叫「斗零[1]」），而十分一仙就叫做「文」。最初嘅港元係銀圓，之後亦都同銀價掛鈎，所以港元好多都叫做港銀(銀讀陰上聲)。
1997年香港主權移交之前，市面流通銀仔（1毫、2毫、5毫、1圓、2圓、5圓）上鑄有伊莉莎白二世頭像，有一排成為咗收藏對象。由1993年開始，政府逐漸收返舊硬幣，用背面鑄有香港市花洋紫荊嘅新硬幣嚟代替，又推出俗稱「金銀閏」嘅10蚊硬幣(只係喺1994年同1995年發行)。但係伊莉莎白二世頭硬幣仍然係合法貨幣，同新硬幣同時流通。
العربيةБеларускаяБеларуская (тарашкевіца)‎БългарскиCatalàČeštinaCymraegDeutschΕλληνικάEnglishEsperantoEspañolفارسیSuomiFrançaisGalegoעבריתहिन्दीHrvatskiMagyarՀայերենBahasa IndonesiaItaliano日本語ភាសាខ្មែរ한국어LietuviųमराठीBahasa Melayuမြန်မာဘာသာNederlandsNorsk bokmålਪੰਜਾਬੀPolskiPortuguêsРусскийSlovenčinaСрпски / srpskiSvenskaதமிழ்ТоҷикӣTagalogTürkçeУкраїнськаTiếng ViệtმარგალურიYorùbá中文	修改連結	呢版上次改係2015年3月4號 (禮拜三) 10:30 嘅事。